ଓଡିଶାର ଧର୍ମଧାରାରେ ଖମ୍ବେଶ୍ୱରୀ ଉପାସନା ନେଇଛି ସ୍ବତନ୍ତ୍ର ସ୍ଥାନ\nବୀରମହାରାଜପୁର, ୯ା୧୨(ଡି.ଏନ୍.ଏ.) ଓଡିଶାରେ ଶାକ୍ତ ଉପାସନାର ପରମ୍ପରା ବହୁ ପ୍ରାଚୀନ। ଶାକ୍ତ ସଂସ୍କୃତିରେ ସ୍ତମ୍ବେଶ୍ୱରୀ ବା ଖମ୍ବେଶ୍ୱରୀଙ୍କ ଉପାସନା ନେଇଛି ସ୍ବତନ୍ତ୍ର ସ୍ଥାନ। ରାଜ୍ୟର ଦକ୍ଷିଣ-ପଶ୍ଚିମରୁ ଆଦିମ ଅଧିବାସୀମାନଙ୍କ ଦ୍ୱାରା ଆରମ୍ଭ ହୋଇଥିବା ଦେବୀ ଉପାସନା ପରବର୍ତ୍ତୀ ସମୟରେ ବିଭିନ୍ନ ରାଜନ୍ୟ ବର୍ଗଙ୍କ ଦ୍ୱାରା ପୃଷ୍ଠପୋଷକତା ଲାଭକରି ଲୋକପ୍ରିୟ ହୋଇଥିଲା।\nଓଡିଶାର ଧର୍ମଧାରାରେ ଖମ୍ବେଶ୍ୱରୀ ଉପାସନା ନେଇଛି ସ୍ବତନ୍ତ୍ର ସ୍ଥାନ\t December 9th, 08:03 AM December 9th, 08:03 AM\nବୀରମହାରାଜପୁର, ୯ା୧୨(ଡି.ଏନ୍.ଏ.) ଓଡିଶାରେ ଶାକ୍ତ ଉପାସନାର ପରମ୍ପରା ବହୁ ପ୍ରାଚୀନ। ଶାକ୍ତ ସଂସ୍କୃତିରେ ସ୍ତମ୍ବେଶ୍ୱରୀ ବା ଖମ୍ବେଶ୍ୱରୀଙ୍କ ଉପାସନା ନେଇଛି ସ୍ବତନ୍ତ୍ର ସ୍ଥାନ। ରାଜ୍ୟର ଦକ୍ଷିଣ-ପଶ୍ଚିମରୁ ଆଦିମ ଅଧିବାସୀମାନଙ୍କ ଦ୍ୱାରା ଆରମ୍ଭ ହୋଇଥିବା ଦେବୀ ଉପାସନା ପରବର୍ତ୍ତୀ ସମୟରେ ବିଭିନ୍ନ ରାଜନ୍ୟ ବର୍ଗଙ୍କ ଦ୍ୱାରା ପୃଷ୍ଠପୋଷକତା ଲାଭକରି ଲୋକପ୍ରିୟ ହୋଇଥିଲା। ଖ୍ରୀଷ୍ଟୀୟ ପଞ୍ଚମ ଶତାଦ୍ଦୀରେ କଳାହାଣ୍ଡିରେ ଶାସନ କରୁଥିବା ପର୍ବତ ଦ୍ୱାରକ ରାଜବଂଶର ମହାରାଜା ତୃଷ୍ଟିକର ଦେବ ପ୍ରଥମେ ସ୍ତମ୍ବେଶ୍ୱରୀଙ୍କ ଉପାସନା କରୁଥିବାର ଐତିହାସିକ ପ୍ରମାଣ ରହିଛି। ପରବର୍ତ୍ତୀ ସମୟରେ ଢେଙ୍କାନାଳ ଓ ଅନୁଗୋଳ ଅଞ୍ଚଳରେ ଶାସନ କରୁଥିବା ଶୁକ୍କି ରାଜବଂଶ, ବୌଦ୍ଧ, ସୋନପୁର ଓ ବୀରମହାରାଜପୁର ଅଞ୍ଚଳରେ ଶାସନ କରୁଥିବା ଭୋଜ ରାଜବଂଶ ଓ ସୋନପୁରର ଚୌହାନ ରାଜବଂଶ ଦେବୀଙ୍କ ଉପାସକ ଥିଲେ। ଖମ୍ବେଶ୍ୱରୀ ଦେବୀଙ୍କ ବିନା ଓଡିଶାର ଧର୍ମୀୟ ତଥା ସାଂସ୍କୃତିକ ଇତିହାସ ରଚନା ଅସମ୍ପୂର୍ଣ୍ଣ ହୋଇଯିବ ବୋଲି 'ଓଡିଶାରେ ଖମ୍ବେଶ୍ୱରୀ ଉପାସନା' ଶୀର୍ଷକ ଆଲୋଚନାଚକ୍ରରେ ଅଂଶଗ୍ରହଣ କରିଥିବା ବିଶିଷ୍ଟ ବ୍ୟକ୍ତିମାନେ ମତବ୍ୟକ୍ତ କରଛନ୍ତି। ସୁବର୍ଣ୍ଣପୁର ଜିଲା ବୀରମହାରାଜପୁର ମହାବିଦ୍ୟାଳୟ ଇତିହାସ ବିଭାଗ ତରଫରୁ ଶନିବାର ଏହି ଶୀର୍ଷକ ଉପରେ ଆଲୋଚନାଚକ୍ର ଅନୁଷ୍ଠିତ ହୋଇଥିଲା। ଅଧ୍ୟକ୍ଷ ମୂରଲୀଧର ହୋତା ସଭାପତିତ୍ୱ କରିଥିବା ବେଳେ ବଲାଙ୍ଗୀର ଏମପି କଳିକେଶ ନାରାୟଣ ସିଂହଦେଓ ମୁଖ୍ୟ ଅତିଥି ଭାବେ ଯୋଗଦେଇ ଏହି ପ୍ରସଙ୍ଗରେ ବକ୍ତବ୍ୟ ରଖିଥିଲେ। ସେହିପରି ବିଭାଗୀୟ ମୁଖ୍ୟ ଡ. ହିମାଂଶୁ ଶେଖର ପାଢୀ ଓ ଅଧ୍ୟାପକ ନରେନ୍ଦ୍ର କୁମାର ଝା ଖମ୍ବେଶ୍ୱରୀ ଉପାସନା ଉପରେ ବିସ୍ତୃତ ଆଲୋଚନା କରିଥିଲେ। ଉକ୍ତ ସମାରୋହରେ ବୀରମହାରାଜପୁର ସାମ୍ବାଦିକ ସଂଘ ତଥା ଓକିଲ ସଂଘ ସଭାପତି ସ୍ବୟମ୍ଭୁନାଥ ଖଣ୍ଡଗିରି ଓ ଆଡ୍ଭୋକେଟ ରଞ୍ଜିତ କୁମାର ରଥ ସମ୍ମାନୀତ ଅତିଥି ଭାବରେ ବକ୍ତବ୍ୟ ରଖିଥିଲେ। ଅଧ୍ୟାପିକା ବନ୍ଦିତା ବିଶ୍ୱାଳ କାର୍ଯ୍ୟକ୍ରମ ସଂଯୋଜନା କରିବା ସହ ଶେଷରେ ଧନ୍ୟବାଦ ଅର୍ପଣ କରିଥିଲେ। ଆଲୋଚନାଚକ୍ର ଶେଷରେ ଏମ୍ପି ସିଂଦେଓଙ୍କ ଆଗ୍ରହ କ୍ରମେ ଛାତ୍ରୀଛାତ୍ରଙ୍କ ସହ ମତ ବିନିମୟ କାର୍ଯ୍ୟକ୍ରମ ଆୟୋଜିତ ହୋଇଥିଲା। ରାଜ୍ୟ ତଥା ଜାତୀୟ ପ୍ରସଙ୍ଗକୁ ନେଇ ଏହି କାର୍ଯ୍ୟକ୍ରମରେ ଛାତ୍ରୀଛାତ୍ରଙ୍କ ମଧ୍ୟରୁ ସୁପ୍ରିତା ପୁରୋହିତ, ସଦାଶିବ ଚାନ୍ଦ, ପ୍ରହଲ୍ଲାଦ କର୍ଣ୍ଣ, ଅନ୍ତର୍ଯ୍ୟାମୀ ହୋତା ଏବଂ ଅଧ୍ୟାପିକା ଯାମିନୀ ଦାଶ ପ୍ରମୁଖ ଅଂଶଗ୍ରହଣ କରିଥିଲେ। ସମାରୋହରେ କଲେଜର ଅଧ୍ୟାପିକା,ଅଧ୍ୟାପକ ଓ ବହୁ ଛାତ୍ରୀଛାତ୍ରଙ୍କ ସହ ସ୍ଥାନୀୟ ବୁଦ୍ଧିଜିବି ଉପସ୍ଥିତ ଥିଲେ।
